Viborger Samler, 1846-10-10
Blandt de iaar skeete Fund, der ere indsendte til det kgl. oldnordiske Museum, er følgende et af de interessanteste og vigtigste. Ved at udgrave Steen af en Høi i paa Byrsted Mark, i Veggerby Sogn, Aalborg Amt, fandt Steenkløver Christen Andersen Kraas følgende Gjenstande: Fragmenter af en meget stor Bronceskaal eller Bolle paa Fod, nemlig næsten hele den udadbøiede Over rand og Stykker af Karret selv, der har været maget tyndt; de to fuldstændige, meget massive Hanke eller Ører; 2 Zirater, der maae have været anbragte paa den udvendige Side, maaskee under Ørerne; Bunden og Fodstykket, der bestaar af en massiv, dreiet Ring. Dette Kar fandtes i det nordostlige Hjørne af Høien; dybere inde mod Nordvest stod, paa meget smukke Fliser, to dreiede Pocaler af Sølv med ciselerede Zirater langs med Overranden og paa det tilloddede Fodstykke, som bestaaer af en massiv, støbt Sølvring. Med Fodstykket ere disse Pocaler 3 3/4 Tommer høie, i Mundingen ere de 4 Tommer i Diameter, men løbe smallere sammen mod Bunden, der er afrundet. Til et af disse Kar hører rimeligviis en yderst pragtfuld Hank, der tilligemed to mindre Hanke og to massive Sølvzirater indsendtes af Finderen med Opgivende: at de alle hørte til de ovennævnte to Pocaler, hvilket med Hensyn til de fire sidstnævnte Stykker ikke synes rimeligt. Halvanden Alen længere inde i Høien fandtes en glat udhamret, meget massiv Guldfingerring, to Guldperler, et lille rundt Hængesmykke af Guld med Østen af fiin flettet Arbeide, og en lille Rosette af Guld traad, der sandsynligst har været anbragt som Zirat paa en af de Sølv=Haarnaale, af hvilke syv større Fragmenter indsendtes; endvidere en Fibula af Sølv, med en fiin Guldfletning anbragt som Zirat og med Torn af Sølv, som medfulgte, men afbrudt. Finderen antager, at alle disse Smykkesager, der fandtes samlede, have ligget i en Æske, som ved Optagelsen faldt sammen i Støv. J Nærheden af disse værdifulde Oldsager fandtes i samme Høi flere Gienstande af Jern, en overbrudt Landsespidse og 2 Fragmenter, som det synes, ogsaa af Landsespidser. Værdien udbetaltes Finderen med 53 Rbd. 4 Mk. (Bl. T.) Lucile Grahn gaaer nu til Rom, hvor hun er engageret i 2 Maaneder. Derfra begiver hun sig til Venedig, for at være der under Carnevalet, og ved Marts Maaneds Udgang agter hun sig til London. For noget siden erklærede en Styrmand, som var for hyret af en saakaldet holsteensk Skipper, under et Forhør, hvorunder han var sigtet for at have overfaldet en Vægter, at han ikke forstod das Dänisch og da Dommeren foreholdt ham, at han, som var fra Cappeln, og i flere Aar havde faret paa Kjøbenhavn, vistnok forstod de afhørte Deponnenters paa Dansk afgivne Udsagn, svarede han overmodigt: "Nein, saae ich, ich verstede nicht das Dänisch, ich hin ein Schleswigholsteiner". Examinationen blev derfor anstillet med ham paa Tydsk, men da Dommeren, efterat Vidnerne vare tagne i Eed, og derved Beviis tilveiebragt for det paasigtede Overfald, decreterede Arrest paa hans Person, see - da kom Aanden over ham, og han kunde paa meget godt Dansk bede om Tilgivelse, lovede paa det Helligste aldrig meere at ville fornærme nogen Vægter, og gjentog endog tilsidst disse Bønner knælende for den samme Skrænke, i hvilken han kort iforveien havde trumfet. (Loll. Falst. Av.)